બ્રાહ્મણો બધા ભેગા થયા. તે દિ’ ઊંચનીચના ભેદ ભારે હતા. એમણે વિચાર્યું કે બ્રાહ્મણને માંડવે લઈ જઈએ પણ નીચા વરણની કન્યાને માંડવે શી રીતે લઈ જવાય? એ પછી એવો તોડ કાઢ્યો કે બ્રાહ્મણ પુત્રને માંડવામાં ક્ષેત્રપાલ ભાટીના લોટકા ઉપર મૂકેલ અણઘડ પથ્થરા તરીકે મૂકવો. તેને મગચોખાની કાચી ખીચડીનું નિવેજ કરવું. તેણે ખોટું કર્મ કર્યું હોવાથી વરકન્યાએ તેને પૂજવાને બદલે પગનો અંગૂઠો અડાડીને તેના ખોટા કર્મનું ભાન કરાવ્યું. જ્યારે પેલી પાણી પાનાર નીચા વરણની કન્યાને માંડવામાં ન લાવતાં શેરીના નાકે તેને બેસાડી. લગ્ન પતી ગયા પછી નવવઘૂ ઉકરડીને ઉઠાડીને માંડવા સુધી લઈ આવે છે અને સવા પાલી ચોખાના નિવેજ ધરાવે છે.